সিএনএ (টিভি নেটওয়ার্ক)

সিএনএ (cna হিসাবে শৈলীকৃত;পূর্ববর্তী নাম চ্যানেল নিউজএশিয়া) একটি সিঙ্গাপুরের বহুজাতিক সংবাদ চ্যানেল যা সিঙ্গাপুরের জাতীয় পাবলিক সম্প্রচারকারী মিডিয়াকর্পের মালিকানাধীন। এটি সিঙ্গাপুরে অভ্যন্তরীণভাবে ফ্রি-টু-এয়ার সম্প্রচার করে এবং এশিয়া-প্যাসিফিক জুড়ে ২৯টি অঞ্চলে পে টেলিভিশন চ্যানেল হিসাবে সম্প্রচার করে। নেটওয়ার্কটিকে "এশীয় দৃষ্টিকোণ" থেকে সংবাদ উপস্থাপনের ক্ষেত্রে পশ্চিমা ভিত্তিক আন্তর্জাতিক মিডিয়ার বিকল্প হিসাবে বর্ণনা করা হয়েছে। একটি ইংরেজি ভাষার সংবাদ টেলিভিশন চ্যানেলের পাশাপাশি, সিএনএ চীনা, মালয় এবং তামিল ভাষায় সম্প্রচারিত হয়। সিএনএ নিজস্ব রেডিও স্টেশনের মাধ্যমে রেডিও প্লাটফর্মে সংবাদ সম্প্রচার করে থাকে। এটি তার নিজস্ব অনলাইন পোর্টালের মাধ্যমে সরাসরি সম্প্রচারিত হয়, এছাড়া ফেসবুক, ইনস্টাগ্রাম, ইউটিউব এবং টুইটার এর মাধ্যমে সামাজিক যোগাযোগ মাধ্যমে ও ট্যাবলেট এবং মোবাইলে অ্যাপের মাধ্যমে সম্প্রচারিত হয়। ইতিহাস চ্যানেল নিউজএশিয়া প্রথম চালু হয়েছিল ১ মার্চ ১৯৯৯ সালে টেলিভিশন কর্পোরেশন অফ সিঙ্গাপুর (টিসিএস)-এর অধীনে। নেটওয়ার্কটি প্রাথমিকভাবে শুধুমাত্র সিঙ্গাপুরে সম্প্রচারিত হয়েছিল, কারণ এটিতে শুধুমাত্র সেই দেশের সংবাদের উপর নজর দেওয়া হতো। এটি ২৮ সেপ্টেম্বর ২০০০ সালে এটি এশিয়ার অন্যান্য দেশসমূহে সম্প্রচার শুরু করে। তথ্যসূত্র